વર્ષ 2005-06માં કેન્દ્ર સરકારમાં વડાપ્રધાન મનમોહનજી સહિત સોનિયા ગાંધી સહિત મહાનુભાવો દાંડી આવ્યા હતા. એ વખતે દાંડીકૂચ કરાઈ હતી. એ પ્રાસંગિક ઉદબોધનમાં દાંડીના વિકાસની વાતો કરી હતી પરંતુ તે પછી સરકારે યોગ્ય ધ્યાન આપ્યું ન હતું. જેને લઈ દાંડી તથા તેની સાથે સંલગ્ન ગામોનો વિકાસ માત્ર વાતોમાં જ અટવાતો રહ્યો હતો. જોકે હાલમાં જ રાજ્ય અને કેન્દ્ર સરકારમાં ભાજપની સરકારે 110 કરોડની ગ્રાંટ ફાળવી છે અને દાંડી આસપાસના વિસ્તારમાં વિકાસ કામોનો પ્રારંભ કરાવ્યો છે. જેથી આગામી વર્ષોમાં દાંડીના રૂપરંગ બદલાય તેવી શક્યતા છે. દાંડીમાં 30 કરોડના ખર્ચે પ્રવાસન સ્થળ, 50 કરોડના ખર્ચે માર્ગ મકાન વિભાગ અને 4 કરોડમાં કરાડીમાં પ્રવાસન સ્થળ વિકસાવાશે. આ ઉપરાંત અન્ય સ્થળોએ પણ ખર્ચ કરાશે.